stanford-oval/wikipedia huggingface dataset:
Evernote
הזנת המידע

בנוסף ליכולת של התוכנה להזין הערות שנכתבו בעזרת המקלדת, היא תומכת בהוספה אוטומטית של תמונות שצולמו במכשירים התומכים באפשרות זו, ובהוספה של הערות קוליות מוקלטות. במקרים מסוימים, תוכל התוכנה לזהות טקסט שמופיע בתמונה שצולמה בעזרת טכנולוגית זיהוי תווים אופטי. התוכנה תומכת במסכי מגע ובמסכי טאבלט בעלי טכנולוגית זיהוי כתב. לתוכנה יש מספר פלאג אינים לדפדפנים המפורסמים, המאפשרת לגזור מקטעים או דפי אינטרנט שלמים ישירות לתוך התוכנה. התוכנה מאפשרת גם לשלוח הודעות דואר אלקטרוני ישירות לתוך התוכנה, בעזרת כתובת דואר אלקטרוני ייחודית שמקבל המשתמש המקשרת בין התוכנה לדואר הנשלח אליה.
התוכנה מאפשרת לשתף הערות ומסמכים עם משתמשים אחרים, והם בתורם יכולים לגשת למידע זה ולערוך אותו. כמו כן, התוכנה מאפשרת אינטגרציה עם שירות ההודעות טוויטר.
התוכנה יודעת לזהות ולהוסיף את מיקום המשתמש בעת כתיבת הערה בעזרת טכנולוגיית גאולוקיישן, אך זה אפשרי רק במכשירים התומכים באפשרות זו.
אנתוני נסטי

אנתוני קונרד נסטי (באנגלית: Anthony Conrad Nesty; נולד ב-25 בנובמבר 1967) הוא שחיין עבר סורינאמי ומאמן שחייה אמריקאי. הוא אלוף אולימפי (סיאול 1988) ואלוף עולם (פרת' 1991) במשחה ל-100 מטר פרפר.
נסטי היה לשחיין כהה העור הראשון בהיסטוריה שזכה במדליית זהב אולימפית בשחייה והשני שזכה במדליה אולימפית כלשהי בשחייה, אחרי אניט בריגיטה מהולנד (מונטריאול 1976).
נסטי שימש כעוזר מאמן ראשי של נבחרת הגברים בשחייה של ארצות הברית באולימפיאדת טוקיו (2020).
ביוגרפיה

נסטי נולד בטרינידד וטובגו כילד הצעיר מבין חמישה ילדים. בגיל צעיר מאוד משפחתו היגרה לסורינאם. יש הטוענים שבגיל 9 חודשים ויש הטוענים שבגיל 3 שנים. נסטי התאמן והתחרה בסורינאם ובאיים הקריביים עד גיל ההתבגרות.
באולימפיאדת לוס אנג'לס (1984) התחרה נסטי והגיע למקום ה-21 במשחה ל-100 מטר פרפר.
נסטי עבר לתיכון בג'קסונוויל, פלורידה שבארצות הברית הידוע בתוכנית קידום והכנת ספורטאים מצטיינים מרחבי העולם. בשנתו השנייה הוא שבר את שיא בתי הספר, ב-100 יארד פרפר שהיה שייך לפאבלו מוראלס (שיאן העולם). מכאן ואילך החלה הקריירה שלו לנסוק.
באליפות העולם שנערכה במדריד, ספרד בשנת 1986 סיים נסטי במקום חמישי במשחה ל-100 מטר פרפר בתוצאה של 54.53 שניות.
ביוגרפיה > אלוף אמריקה

במשחקים הפאן אמריקאיים שנערכו באינדיאנפוליס, אינדיאנה בשנת 1987 זכה נסטי בשתי מדליות, זהב וארד. מדליית זהב, במשחה ל-100 מטר פרפר בתוצאה של 53.89 שניות ומדליית ארד במשחה ל-200 מטר פרפר בתוצאה של 2:01.09 דקות.
ביוגרפיה > אלוף אולימפי

באולימפיאדת סיאול (1988) זכה נסטי במפתיע במדליית הזהב במשחה ל-100 מטר פרפר בתוצאה של 53.00 שניות במאית שנייה לפני המועמד המוביל מאט ביונדי מארצות הברית (53.01 שניות) ואנדי ג'יימסון מבריטניה (53.30 שניות) ובכך מנע מביונדי לזכות ב-7 מדליות זהב כמו מארק ספיץ. בשמחה זה הוא ניצח גם את השיאן העולמי לשעבר מיכאל גרוס מגרמניה ואת האלוף האולימפי מלוס אנג'לס במרחק הכפול ג'ון סיבן מאוסטרליה. ניצחון זה, היה אחד הרגעים החשובים לקהילה האפרו-קריביאנית. כמו כן, הוא סיים במקום שמיני במשחה ל-200 מטר פרפר בתוצאה של 2:00.80 דקות. השיאן העולמי מיכאל גרוס זכה במדליית זהב בשיא אולימפי חדש 1:56.94 דקות. לכבוד זכייתו במדליית הזהב, ממשלת סורינאם הוציאה בול ומטבעות זהב וכסף.
ביוגרפיה > אלוף הפאן פסיפיק

באליפות הפאן פסיפיק בשחייה שנערכה בטוקיו, יפן בשנת 1989 זכה נסטי במדליית זהב במשחה ל-100 מטר פרפר בתוצאה של 53.80 דקות.
נסטי למד באוניברסיטת פלורידה וזכה בשלושה תוארי NCAA במשחה ל-100 יארד פרפר בשנים 1992-1990, אחד ב-200 יארד פרפר (1990) ואחד במשחה השליחים 4x100 יארד מעורב (1991).
בשנת 1990 זכה נסטי במדליית זהב במשחקי הרצון הטוב שנערכו בסיאטל.
ביוגרפיה > אלוף עולם

באליפות העולם שנערכה בפרת', אוסטרליה בשנת 1991 זכה נסטי במדליית זהב במשחה ל-100 מטר פרפר בתוצאה של 53.29 שניות לפני מיכאל גרוס (53.31 שניות) וולדיסלב קוליקוב מברית המועצות (53.74 שניות).
באולימפיאדת ברצלונה (1992) זכה נסטי במדליית ארד במשחה ל-100 מטר פרפר בתוצאה של 53.41 שניות, פאבלו מוראלס מארצות הברית (53.32 שניות) וראפאל סצ'וקאלה מפולין (53.35 שניות) ולא הצליח להגן על תוארו.
באליפות העולם שנערכה ברומא, איטליה בשנת 1994 סיים נסטי במקום שביעי במשחה ל-100 מטר פרפר בתוצאה של 54.26 שניות.
קריירה כמאמן

החל מ-4 ביוני 2018, הוא המאמן הראשי של קבוצות השחייה לגברים באוניברסיטת פלורידה.
באולימפיאדת טוקיו (2020) שימש כעוזר מאמן ראשי של נבחרת הגברים בשחייה של ארצות הברית. בין שחייניו, האלוף האלימפי רוברט פינק
תארים

בשנת 1998 נכלל נסטי בהיכל התהילה הבינלאומי של השחייה.
ראו גם

מדיה וקבצים בנושא  בוויקישיתוף
הערות שוליים

↑  ISHOF -Anthony Nesty (SUR) - 1998 Honor Swimmer, web.archive.org, ‏2010-11-24
אנטומיה טופוגרפית

אנטומיה טופוגרפית (surface anatomy או visual anatomy) היא האנטומיה הנלמדת על פי הצורה הנראית והניתנת למישוש של פני הגוף האנושי. לימוד אנטומיה טופוגרפית מאפשרת הכרת מיקומם של איברים שטחיים וגם איברים עמוקים, כאלו שאינם ניתנים למישוש, כמו הלב למשל. אנטומיה טופוגרפית משמשת בתהליכי אבחון וטיפול ברפואה. זוהי שיטת אבחון עתיקה שגם היום היא אחת השיטות היעילות; מהירה, זולה, ואינה תהליך פולשני (ניתוחים).
אנטומיה טופוגרפית על בני אדם מתאפשרת על ידי הכרת הפרופורציות והשטח החיצוני של גוף האדם כדי לאפשר איתור איברים עמוקים בגוף האדם שאינם ניתנים לאיתור בעזרת חוש הראייה, בתנועה או בסטטיות.
איורים של אנטומיה טופוגרפית

צוואר
גו במבט אחורי
גו במבט קדמי
בית חזה במבט צידי
גפה עליונה במבט קדמי
גפה עליונה במבט אחורי
ירך במבט קדמי
גפה תחתונה במבט אחורי
שוק במבט צידי
Everlasting Love (אלבום)

Everlasting Love (בעברית: אַהֲבָה נִצְחִית) הוא אלבום האוסף הראשון של הזמרת-יוצרת הגרמנייה סנדרה. הוא יצא לאור בדצמבר 1988 בארצות הברית והממלכה המאוחדת, בהוצאת חברת התקליטים וירג'ין רקורדס. מתוך אלבום האוסף יצא הסינגל היחיד "Everlasting Love (PWL Remix)".
עטיפת האלבום עוצבה בהשראת זו של אלבום הלהיטים הראשון של סנדרה, Ten on One (The Singles).
רקע וקידום

לאחר שהוציאה שלל להיטים מאז שנת 1984, כדוגמת "(I'll Never Be) Maria Magdalena", ‏"In the Heat of the Night" ו-"Midnight Man", הוחלט כי סנדרה תוציא אלבום להיטים, שיכלול את מרבית הלהיטים שהוציאה עד לאותה הנקודה, תוך שהוא יכלול רמיקס מחודש לשיר "Everlasting Love" אותו חידשה בשנת 1987. לאחר מכן, הוציאה להיטים נוספים במסגרת אלבום האולפן השלישי שלה Into a Secret Land, ואלו אוגדו ביחד עם שאר להיטיה לאלבום האוסף הזה.
מתוך אלבום האוסף יצא הסינגל המוביל "Everlasting Love (PWL Remix)", בשנת 1988 ומטרתו הייתה לעזור בקידום האלבום עצמו.
רשימת רצועות

| Everlasting Love> מס' | Everlasting Love> שם | Everlasting Love> כותב(ים) | Everlasting Love> משך | Everlasting Love>  | Everlasting Love>  | Everlasting Love>  | Everlasting Love>  | Everlasting Love>  | Everlasting Love>  |
| --- | --- | --- | --- | --- | --- | --- | --- | --- | --- |
| 1. | Everlasting Love  | מק גאידן, באז קיסון | 3:57 |  |  |  |  |  |  |
| 2. | Maria Magdalena  | מיכאל קרצו, הוברט קמלר, מרקוס לור, ריצ'רד פאלמר-ג'יימס | 3:57 |  |  |  |  |  |  |
| 3. | Secret Land  | סוזן מולר-פי, קלאוס הירשבורגר, מייקל הוינג | 4:41 |  |  |  |  |  |  |
| 4. | Heaven Can Wait  | קרצו, קמלר, לור, הירשבורגר | 4:02 |  |  |  |  |  |  |
| 5. | Hi! Hi! Hi!  | קרצו, קמלר, הירשבורגר | 4:09 |  |  |  |  |  |  |
| 6. | We'll Be Together  | קמלר, לור, הירשבורגר, סנדרה | 4:08 |  |  |  |  |  |  |
| 7. | In the Heat of the Night  | קרצו, קמלר, לור, הירשבורגר | 5:18 |  |  |  |  |  |  |
| 8. | Around My Heart  | קמלר, לור, סור אוטו'ס, פרנק פיטרסון, הירשבורגר | 3:17 |  |  |  |  |  |  |
| 9. | Little Girl  | קרצו, קמלר, לור, הירשבורגר | 3:10 |  |  |  |  |  |  |
| 10. | Loreen  | פיטרסון, קרצו, הירשבורגר | 4:11 |  |  |  |  |  |  |
| משך כולל: | משך כולל: | משך כולל: | 37:25 |  |  |  |  |  |  |
מיקומי שיא

|   ‏‏‏  מצעדים ודירוגים (1988)> מדינה |   ‏‏‏  מצעדים ודירוגים (1988)> מצעד |   ‏‏‏  מצעדים ודירוגים (1988)> מיקום שיא |
| --- | --- | --- |
|  גרמניה | GfK – טופ 100 | – |
הערות שוליים

↑  מיכאל קרצו, ארמנד וולקר, פיט האמונד
1 2 3  Sandra - Everlasting Love, Discogs (באנגלית)
1 2  Sandra - Everlasting Love (PWL Remix), Discogs (באנגלית)
↑  Sandra - Ten On One (The Singles), Discogs (באנגלית)
↑  Sandra - Stop For A Minute, Discogs (באנגלית)
↑  Sandra - Everlasting Love, Discogs (באנגלית)
| סנדרה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | The Long Play • Mirrors • Into a Secret Land • Paintings in Yellow • Close to Seven • Fading Shades • The Wheel of Time • The Art of Love • Back to Life • Stay in Touch |  |
| אלבומים שונים | Reflections • The Platinum Collection • The Very Best of Sandra |  |
| אלבומי אוסף | Everlasting Love • My Favourites • So80s Presents Sandra |  |
| אלבומי להיטים | Ten on One (The Singles) • 18 Greatest Hits • The Essential Sandra |  |
| ערכים קשורים | ערבסקה • אניגמה • מיכאל קרצו |  |
| סנדרה – סינגלים |
| --- | --- | --- |
| The Long Play | "(I'll Never Be) Maria Magdalena" • "In the Heat of the Night" • "Little Girl" |  |
| Mirrors | "Innocent Love" • "Hi! Hi! Hi!" • "Loreen" • "Midnight Man" |  |
| Ten on One (The Singles) | "Everlasting Love" • "Stop for a Minute" |  |
| Into a Secret Land | "Heaven Can Wait" • "Secret Land" • "We'll Be Together" • "Around My Heart" |  |
| Paintings in Yellow | "Hiroshima" • "(Life May Be) A Big Insanity" • "One More Night" |  |
| Close to Seven | "Don't Be Aggressive" • "I Need Love" |  |
| 18 Greatest Hits | "Johnny Wanna Live" |  |
| Fading Shades | "Nights in White Satin" • "Won't Run Away" |  |
| My Favourites | "Secret Land '99" • "In the Heat of the Night '99" • "(I'll Never Be) Maria Magdalena '99" |  |
| The Wheel of Time | "Forever" • "Such a Shame" • "I Close My Eyes" |  |
| The Art of Love | "The Way I Am" • "What Is It About Me" |  |
| Back to Life | "In a Heartbeat" • "The Night Is Still Young" |  |
| Stay in Touch | "Maybe Tonight" • "Infinite Kiss" |  |
| סינגלים אחרים | "Andy mein Freund" • "Japan Ist Weit" • "Everlasting Love (PWL Remix)" • "Secrets of Love" |  |
| --- | --- |
בקרת זהויות :  MusicBrainz release group: 13a8412a-06c8-31ea-bf6d-6c777a30463c
אס.די.אס (סטאר מערכות בטחוניות)

אס.די.אס (סטאר מערכות ביטחוניות) בע"מ ובעבר מגם (מוצרי גומי מאוחדים) ומגם השקעות בע"מ, היא חברה ציבורית ישראלית. החברה עוסקת בפיתוח וייצור מערכות בתחום האלקטרואופטיקה, בתחום מערכות מוטסות ובתחום מוצרי מיגון מגומי. בעבר, הייתה חברת מגם פעילה מרכזית בתחום ייצור הגומי בישראל, אך היא יצאה מהתחום בשנת 2000. באפריל 2014 מונה לחברה מפרק זמני.
היסטוריה > פרנץ לוי

מפעל פרנץ לוי החל את דרכו בשנת 1934 כבית מלאכה לחגורות בחיפה. במהלך מלחמת העולם השנייה הוחל בייצור צינורות כיבוי מבד וגומי וממנו התפתח מפעל לייצור ציוד הצלה. בהמשך נוספו מוצרים נוספים, כמו בקבוקים וצעצועים מגומי. בראשית שנות ה-60 הוכפל המפעל והחל לייצר דרך חברת בת, ציוד בטיחותי, כמו מצנחים, חגורות הצלה וסירות הצלה. בשנת 1968 רכשה כלל את מחצית מניות פרנץ לוי. בשנת 1969 הוקם מפעל נוסף של החברה, לייצור רשתות עצירה למטוסים. מניות כלל בחברה הועברו לכלל תעשיות ובשנת 1973 רכשה כלל תעשיות את יתרת המניות של פרנץ לוי. ביוני 1975 הפכה החברה מחברה ציבורית לחברה פרטית. במהלך שנות ה-90 שולבה פרנץ לוי בתוך קבוצת מפעלי מגם.
היסטוריה > גומבלי

חברת גומבלי הוקמה בשנת 1950 כמפעל לייצור רצועות גומי לרדיאטורים של מכוניות. בשנת 1951 החלה לייצר גם פנימיות לאופניים ובשנת 1952 החלה לייצר ארגזים למצברים.
היסטוריה > אבטיט

בשנת 1950–1951 הוקמה ברמת גן חברת אבטיט לייצור מוצרי גומי, בהם סוליות. בסוף שנת 1954 הצליחו נציגי העובדים לכפות על הנהלת המפעל חתימה על הסכם קיבוצי.
היסטוריה > מגם

חברת מגם הוקמה בשנת 1955 ממיזוג של יצרניות הגומי גומבלי מנהריה ואבטיט מרמת גן, תוך הקמת מפעל מאוחד בכפר סבא מכספי השילומים.
בשנת 1957 השקיעה מגם בחברת גומאויר לייצור מזרנים בכפר סבא, שזכו לביקוש רב בשנות ה-60 של המאה ה-20. בשנת 1959 רכשה מגם את חברת אמפלקס לייצור גומי מהרצליה. המפעל התרחב מאוד בשנות ה-60, הודות להשקעות של חברת אלגר, זרוע ההשקעות בתעשייה של אלרן, שהחזיקה בשליש ממניות החברה. בשנת 1969 עבדו במפעל בכפר סבא כ-400 עובדים. בשנת 1983, בעסקה משותפת, הגדילה אלגר את החזקותיה לכ-37% וכלל רכשה 58% מהחברה. בינואר 1987 רכשה כלל את חלקה של אלגר במגם.
בשנת 1991 שונה שמה ל"קבוצת מפעלי מגם" ובמרץ 1992 הייתה לחברה ציבורית שנסחרה בבורסה לניירות ערך בתל אביב. בשנת 1995 הועבר המפעל המרכזי לייצור גומי מכפר סבא לקיסריה. בשנת 1997, מכרה החברה את עסקי המעליות והמנופים שלה.
היסטוריה > שינוי כיוון

בתחילת 2000 הגדילה קבוצת שיפר את החזקותיה בחברה ל-54.8% ברכשה 14% מהחברה מידי כלל. בנובמבר 2000 רכשו אודי פרומקין ורונן בכור 23% ממניות החברה מידי כלל, ולאחר הרכישה החזיקו כ-70% ממניותיה. במקביל, מכרה מגם את פעילות הגומי שלה בקיסריה לחברת שיפר-מגם. בדצמבר 2000 רכשה מגם את תגה רכיבים אלקטרוניים.
ביולי 2001 מכרו בכור ופרומקין את מניותיהם במגם לחברת אלירם השקעות, תמורת 70% ממניות חברת אלירם השקעות. ביולי 2001 שונה שמה של מגם למגם השקעות. גבור ספורט החזיקה 16% ממניות החברה. לתקופה קצרה בשנים 2001–2002 עסקה החברה במיזם משותף עם סהר אינווסטק, אך המיזם פורק. החברה עסקה בעיקר בייבוא רכיבים אלקטרוניים דרך חברת הבת "תגה מגם" ובייצור מוצרי בטיחות דרך חברת הבת "מגם בטיחות".
היסטוריה > תחת סטאר נייט

בתחילת שנת 2006 רכשה סטאר נייט טכנולוגיות בשליטת מרדכי סולומון את מגם השקעות לפי שווי חברה של כ-20 מיליון ש"ח וחברות הבת של סטאר נייט הועברו לבעלות מגם השקעות. בדצמבר 2006 שונה שם החברה לאס.די.אס (סטאר מערכות ביטחוניות) בע"מ.
החברה פעלה באמצעות שלוש חברות בת מרכזיות:
חברת ניו נגה לייט, שמכרה אמצעי ראיית לילה, בעיקר למשרד הביטחון ההודי
חברת ראדום מערכות תעופה, שהשביחה מטוסים
חברת מגם בטיחות, שבשנת 2006 ייצרה מצנחים אישיים לצנחנים ולטייסים וקסדות קלות לטייסים.
חברות אלו השיגו רווחים על סמך מספר עסקאות גדולות וחילקו דיווידנדים בשנים 2010–2011. החברה רשמה הכנסות של כ-218 מיליון ש"ח ב-2011.
החברה גייסה סכומים גבוהים בהנפקת איגרות חוב בשנת 2007, במטרה להפוך לשחקן מרכזי בתעשייה הביטחונית הישראלית. לצורך ההנפקה גייסה החברה את גיורא איילנד כנשיא החברה, ואת דן אבידור למנכ"ל. לאחר פחות משנה עזב אבידור את החברה על רקע חילוקי דעות עם איילנד וסלומון.
החברה רכשה מספר חברות שהיו בשלבי פיתוח מוצר, בטרם החלו במכירות. אלו כללו את חברת אוקיאנה, שעסקה בשליטה ובקרה תת-ימיים, שנרכשה בשנת 2010 מכינוס נכסים, את חברת ODF, שפעלה בתחום מצלמות רחבות זווית, חברת MSE, שפתחה כוונות לייזר, וחברת Light And Strong, שפתחה חומרים מרוכבים.
בשנת 2012 הפסידה החברה כ-30 מיליון ש"ח ובתשעת החודשים הראשונים של 2013 הפסידה החברה עוד כ-20 מיליון ש"ח. בתחילת 2013 מונה אלי ונציה למנהל העסקים של החברה בניסיון להציל את החברה. החברה מכרה את חברות הבנות אוקיאנה ואת ODF לחברת מיסטרל ממרילנד באמצע 2013, ובסוף ספטמבר 2013 הודיעה דירקטוריון החברה לבורסה על אי יכולת לעמוד בהתחייבויות.
באפריל 2014 מונה לחברה מפרק זמני והמסחר בניירות הערך שלה הושעה. חברת ניו נגה לייט נמכרה על ידי הכונס במהלך שנת 2014.
אנדור לנדוואי

| --- | --- |
אין תמונה חופשית
 לידה:  20 במאי 1901 ואץ, הונגריה 
 פטירה:  13 במאי 1964 (בגיל 62) בודפשט, הרפובליקה העממית ההונגרית 
 מקום קבורה:  בית הקברות פרקשרטי בבודפשט 
 מקום לימודים:  האקדמיה למוזיקה פרנץ ליסט בבודפשט (1923) 
 פרסים והוקרה:  אמן מצטיין של הונגריה (1961) 
 צאצאים:  György Lendvai 
 
אנדור לנדוואי (במקור אנדור לאופולד, בהונגרית: Lendvai Andor; ואץ, 20 במאי 1901 – בודפשט, 13 במאי 1964) היה זמר אופרה (בריטון) יהודי-הונגרי שהופיע בבתי אופרה רבים ברחבי אירופה. הוא אביו של המנצח ג'רג' לנדוואי.
קורות חייו

אנדור לאופולד נולד במשפחה יהודית. אביו, שאנדור לאופולד (1869–?), היה אמן ב"תיאטרון העם" עד נישואיו ואז, על פי דרישת אשתו, חזר לעיר הולדתו ואץ ופתח שם בית ספר לריקודים. הוא אסר על בנו לשחק, אבל הבן ברח מהבית לאחר שנטש את לימודיו בתיכון ונסע ברחבי הונגריה כחבר בלהקות תיאטרון נודדות. עם מעט ניסיון שרכש הוא למד בבית הספר למשחק של סידי ראקושי, שאותו סיים ב-1919. אז עבר לאקדמיה מוזיקה ע"ש פרנץ ליסט, שם היה תלמידו של יוז'ף שיק עד 1923.
הוא ערך את הופעת הבכורה שלו כזמר אופרה בעיר סגד, חזר משם לבודפשט ולאחר מכן נסע לווינה. הוא המשיך את הכשרתו אצל פריץ וולף והפך לזמן מה לסולן בפולקסאופר של וינה. הוא גם הופיע באופרה של וינה. לאחר מכן נאלץ להופיע לפרנסתו באוסטריה ובצ'כיה, בין היתר גם בקברטים. במילאנו למד אצל ל. וסקו, ובמינכן אצל פריץ פיינהלס והפך לעוזרו של המורה שלו. בשנת 1930 קיבל חוזה בבית האופרה של מינכן, בירת בוואריה. הוא נשאר אחד מהזמרים המובילים של הלהקה עד 1933. לאחר ההשתלטות הנאצית בגרמניה הוא פוטר מיד בגלל מוצאו היהודי למרות שהכריז על עצמו כ"לא דתי או כחסר דת". הוא חזר לבודפשט והצטרף ללהקה בשם "הקשת ההונגרית" (Magyar Szivárvány), איתה יצא לסיבוב הופעות באיטליה.
בשנת 1934, קיבל חוזה מבית האופרה של בודפשט. בשנה שלאחר מכן, במקביל להופעות, הוא החל ללמד בבית הספר למוזיקה פודור. ב-1939 פוטר מהאופרה יחד עם רבים מאוד מעמיתיו היהודים בשל החוק היהודי השני. עד 1945, הוא יכול היה להופיע רק במסגרת תיאטרון גולדמארק, רק בפני קהל יהודי, במסגרת הפעילות האמנותית של אומיקה - ההתאחדות הלאומית היהודית-הונגרית לחינוך. במהלך "מנוחתו" הכפויה, ב-1942, כתב את זיכרונותיו.
לאחר השחרור מהנאצים, הוא קיבל בחזרה את חברותו באופרה של בודפשט. הוא גם לימד באקדמיה למוזיקה על שם פרנץ ליסט משנת 1949. תלמידיו המפורסמים ביותר היו דור זמרי האופרה שלאחר מלחמת העולם השנייה. הוא פרש מבית האופרה ב-1961, אך המשיך להופיע בשנה שלאחר מכן. הוא המשיך ללמד ממש עד מותו. קולו התאים ביותר לתפקידי אופי ותפקידי בריטון הרואיים. לנדוואי הצליח לנצל היטב את ניסיון המשחק שצבר בגיל צעיר בקריירת האופרה שלו.
תפקידיו

Ádám Jenő: Mária Veronika – A vádló
Beethoven: Fidelio – Don Pizarro
Berté: Három a kislány – Schober báró
Dunajevszkij: Szabad szél – Gall Cézár
Farkas Ferenc: Csínom Palkó – Koháry gróf
Gounod: Faust – Mefisztó
Kadosa Pál: A huszti kaland – Tallósy Ádám
Kodály Zoltán: Háry János – Generális Krucifix
Leoncavallo: Bajazzók – Tonio
Mejtusz: Az Ifjú Gárda – Fasiszta ezredes
Offenbach: Hoffmann meséi – Lindorf; Coppelius; Dapertutto; Mirakel; Schlemihl
Polgár Tibor: A kérők – Perföldy Tóbiás Jakab
Puccini: Tosca – Scarpia báró; Cesare Angelotti
Puccini: Bohémélet – Schaunard; Alcindor
Puccini: Pillangókisasszony – Sharpless
Puccini: Turandot – Ping
Rossini: A sevillai borbély – Figaro
Johann Strauss: A cigánybáró – Gróf Carnero
Eugen Suchoň: Örvény – Csendőrparancsnok
Verdi: Rigoletto – címszerep
Verdi: La Traviata – Georges Germond
Verdi: Álarcosbál – René
Wagner: A nürnbergi mesterdalnokok – Konrad Nachtigall
Wagner: A Nibelung gyűrűje – Alberich
Wagner: Parsifal – Klingsor
ספרו

בין שתי מערכות. בודפשט, [1942]. Baross Book Publishing Company
פרסים

1961 - פרס האמן המצטיין
לקריאה נוספת

אנדור לוואי באתר אומיקה - ההתאחדות הלאומית היהודית-הונגרית לחינוך
פרנץ סקייהידי: אנדור לנדוואי
Operissimo.com
פרנץ סקייהידי: שאנדור לאופולד נולד לפני 140 שנה
לקסיקון לאמנויות התיאטרון ההונגרי
ראו גם

אנדור לנדוואי שר את הפרולוג של הליצנים בניצוחו של וילמוס קומור
הערות שוליים

↑  -zéta-: Operarelikviák VI. = Café Momus 2014. március 3.
↑  Gajdó Tamás: (Nem) véletlenül történet. Zsidó színházművészek emlékiratai 1939 és 1943 között = Jelenkor XLVII. évf. (2004) 6. sz.
| --- | --- |
בקרת זהויות :  GND: 133044041  ISNI: 0000 0000 2221 5302  LCCN: nr89007818  VIAF: 8564386   WorldCat (עם VIAF): 8564386
אנטון אדריאן מוסרט

אנטון אדריאן מוסרט
אנטון אדריאן מוסרט (הולנדית: Anton Mussert, ‏האזנהקובץ:Nl-Anton Mussert.ogg‏Ⓘ‏, 11 במאי 1894 – 7 במאי 1946) היה פוליטיקאי לאומני הולנדי ששיתף פעולה עם הכובשים הנאצים.
חייו

מוסרט, מהנדס מים במקצועו, היה פעיל מצעירותו בתנועות לאומניות הולנדיות. בשנת 1931, עוד לפני עליית הנאצים לשלטון בגרמניה, הקים ביחד עם אחרים תנועה לאומנית בהולנד שנקראה "התנועה הנאציונל-סוציאליסטית של הולנד" (אנ'). מראשיתה לא הזדהתה התנועה עם עקרונות המפלגה הנאצית הגרמנית במלואם, במצעה לא נכללו סעיפים אנטישמיים והיא שמה את הדגש על לאומיות הולנדית עם גוון סוציאליסטי. במרוצת הזמן התנועה הקצינה ואימצה עמדות אנטישמיות. בשנת 1936 נתקבל מוסרט אצל היטלר.
בתקופת הכיבוש הנאצי בהולנד הוא נהנה מתמיכתו של פריץ שמידט. הוא הציע  להקים מדינה של "הולנד רבתי" שיכללו בה גם חבל פלנדריה בבלגיה וחלקים מצפון צרפת. הגרמנים דחו את ההצעה ומנעו ממוסרט השפעה של ממש על הממשל בהולנד.
בשנת 1941 ערכו הנאצים למוסרט ביקור מצולם במחנה הריכוז דכאו.
בשנת 1942 התירו הגרמנים למוסרט לכנות עצמו בתואר "מנהיג העם ההולנדי", אך היה זה תואר ריק מתוכן ומוסרט נשאר בגדר משתף פעולה ללא השפעה שלטונית אמיתית. מוסרט לא תמך ברדיפת היהודים וניסה גם להציל בודדים מהם. כן לא צידד מוסרט בהקמת לגיון המתנדבים ההולנדי בשנת 1941, אך היה חסר השפעה ממשית למנוע את הקמתו. הלגיון הוקם ומשך אליו כ־25,000 מתנדבים הולנדיים שלחמו בחזית הרוסית במסגרת הוואפן אס אס (האס אס הקרבי).
עם תום המלחמה נעצר מוסרט, הועמד לדין על בגידה והוצא להורג בירייה בהאג ב־7 במאי 1946, ימים אחדים לפני יום הולדתו ה־52.
False Alarm (שיר של מטומה ובקי היל)

"False Alarm" הוא סינגל של התקליטן הנורווגי, מטומה, והזמרת הבריטית, בקי היל. השיר יצא, על ידי וורנר מיוזיק גרופ, FFRR רקורדס ופרלופון, ב-24 ביוני 2016. השיר נכלל בשני אלבומי האולפן הראשונים של מטומה, Hakuna Matoma ו-One in a Million. השיר גם נכלל באלבום האוסף הראשון של בקי היל, Get to Know.
נכון לינואר 2022, השיר הושמע למעלה מ-197 מיליון פעמים בספוטיפיי.
וידאו קליפ

הווידאו קליפ של הסינגל יצא בערוץ היוטיוב של מטומה ב-5 באוגוסט 2016. נכון לינואר 2022, הווידאו קליפ נצפה למעלה מ-15 מיליון פעמים.
מיקומי שיא

|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |   ‏‏‏  מצעדים ודירוגים (2016)>  |
| --- | --- | --- | --- |
|  אירלנד | מצעד הסינגלים האירי | 51 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 16 |  |
|  הממלכה המאוחדת | מצעד הסינגלים הבריטי | 28 |  |
|  נורווגיה | VG-lista | 3 |  |
|  סקוטלנד | מצעד הסינגלים הסקוטי | 15 |  |
|  פלנדריה | אולטראטופ 50 | 48 |  |
|  שוודיה | סוורייטופליסטן | 11 |  |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |   ‏‏‏  מצעדי סוף שנה (2016)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 45 |  |
|  שוודיה | סוורייטופליסטן | 79 |  |
נתוני מכירות

| מדינה | תואר | מכירות |
| --- | --- | --- |
| הממלכה המאוחדת (BPI) | זהב | 400,000 |
| ארצות הברית (RIAA) | זהב | 500,000 |
היסטוריית יציאות לאור

| אזור | תאריך | פורמט | גרסה | חברת תקליטים | הערות |
| --- | --- | --- | --- | --- | --- |
| הממלכה המאוחדת | 24 ביוני 2016 | הורדה דיגיטלית | מקורית | וורנר מיוזיק גרופ, FFRR רקורדס, פרלופון |  |
| איטליה | 8 ביולי 2016 | להיט רדיו עכשווי | מקורית | וורנר מיוזיק גרופ, FFRR רקורדס, פרלופון |  |
| ארצות הברית | 26 באוגוסט 2016 | הורדה דיגיטלית | רמיקסים EP | וורנר מיוזיק גרופ, FFRR רקורדס, פרלופון |  |
| ארצות הברית | 7 באוקטובר 2016 | הורדה דיגיטלית | רמיקסים כרך II | וורנר מיוזיק גרופ, FFRR רקורדס, פרלופון |  |
הערות שוליים

↑  False Alarm, 2016-06-24, ארכיון מ-2021-03-16, נבדק ב-2022-01-14
↑  Matoma & Becky Hill - False Alarm (Official Music Video) (אורכב 07.01.2022 בארכיון Wayback Machine) on YouTube
↑  "False Alarm - Single by Matoma & Becky Hill". iTunes Store (UK). ארכיון מ-2022-01-14. נבדק ב-2022-01-14.
↑  "MATOMA & BECKY HILL "False Alarm" - (Radio Date: 08/7/2016)". radiodate.it. ארכיון מ-2022-01-14. נבדק ב-25 בנובמבר 2018. {{cite web}}:  (עזרה)
↑  "False Alarm - Single by Matoma & Becky Hill (Remixes EP)". iTunes Store (US). ארכיון מ-2022-01-14. נבדק ב-2022-01-14.
↑  "False Alarm - Single by Matoma & Becky Hill (Remixes Vol. II)". iTunes Store (US). ארכיון מ-2018-11-25. נבדק ב-2022-01-14.
| בקי היל |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Only Honest on the Weekend • Believe Me Now? |  |
| אלבומי אוסף | Get to Know |  |
| סינגלים | "Gecko" • "All My Love" • "Piece of Me" • "False Alarm" • "Back & Forth" • "I Could Get Used to This" • "Wish You Well" • "Lose Control" • "Only You" • "Better Off Without You" • "Nothing Really Matters" • "Heaven on My Mind" • "Space" • "Forever Young" • "Remember" • "My Heart Goes (La Di Da)" • "Run" • "Crazy What Love Can Do" |  |
| השתתפות בסינגלים | "Afterglow" • "Powerless" • "Kiss My (Uh-Oh) (Girl Power remix)" |  |
| --- | --- |
בקרת זהויות :  MusicBrainz release group: 915dc063-76a1-4810-859d-07b6fd877aed
CloneDVD

| --- | --- |
הלוגו של CloneDVD
 מפתח:  Elaborate Bytes
 מחזור חיים:  18 במרץ 2004 – הווה (20 שנה) 
 גרסה אחרונה:  2.9.2.2 (13 במרץ 2009)
 מערכת הפעלה:  חלונות
 סוג רישיון:  Shareware
 קטגוריה:  Optical disc authoring
 www.elby.ch
 
CloneDVD היא תוכנה אשר מסוגלת לשכפל דיסקים מסוג DVD ו-CD. התוכנה פותחה על ידי חברת "Elaborate Bytes". בעזרת התוכנה ניתן לבצע גיבויים של כמעט כל סרט DVD ללא הגנות/הצפנות מיוחדות. המשתמשים מסוגלים לבחור באמצעות התוכנה את רצועות השמע ורצועות הווידאו אותם הם מעוניינים לשכפל. אפשרות נוספת בתוכנה היא היכולת לשמור את תוכן הדיסק כקובץ ISO.
ראו גם

AnyDVD
אימג'
אסף ארליך

| --- | --- |

אסף ארליך, צילום: עודד אילן
 לידה:  1 באוגוסט 1973 (בן 51) נהריה
 מוקד פעילות:  ישראל 
 תקופת הפעילות:  מ-2000
 סוגה:  רוק, אלקטרוני
 שפה מועדפת:  עברית 
 חברת תקליטים:  הד ארצי, עננה
 
אסף ארליך (נולד ב-1 באוגוסט 1973) הוא זמר-יוצר ומוזיקאי ישראלי.